section_heading: O Muzeju tambure
paragraph_text: Muzej sudjeluje u programu „Noć muzeja“ u kojem, uz stalni postav, ima i neku tematsku izložbu. Sam prostor Muzeja u obliku u kojem se danas nalazi mjesto je ne samo povijesnog postava koji govori o tamburi i tamburaškoj glazbi već je i pravi turistički mamac za posjetitelje koji dolaze u Slavonski Brod. Kroz nešto više od godinu dana postojanja Muzej je postao mjesto koje se mora vidjeti. U muzeju se može vidjeti povijest tambure od 1847. godine, odnosno od doba kada je Pajo Kolarić osnovao prvo tamburaško društvo.